Lav et referat af nedenstående tekst:

Tekst:
Den blev kun til seks kampe for HC Plzen i den bedste ishockeyrække i Tjekkiet for nordjyske Nicolai Meyer. Den 29-årige forward skifter nemlig den tjekkiske liga ud med den østrigske, hvor han har skrevet kontrakt med mesterklubben Red Bull Salzburg. Det oplyser den østrigske storklub på sin hjemmeside . - Jeg glæder mig til at lære Salzburg og alle her at kende, siger Nicolai Meyer om skiftet. Meyer, som har spillet 26 VM-kampe og fem kampe ved OL for det danske landshold, spillede også i Østrig i sidste sæson. Her lavede han 53 point i 45 kampe for Vienna Capitals. Derfor kender han allerede en del til sin nye klub. - Salzburg var altid en hård modstander, og det var svært at spille mod dem. De spiller disciplineret, og kernen på holdet har været sammen i lang tid, siger nordjyden. Levede ikke op til forventningerne HC Plzen offentliggjorde tidligere mandag , at klubben efter gensidig aftale havde ophævet Nicolai Meyers kontrakt. Ifølge den tjekkiske klub levede nordjyden ikke op til forventningerne. - Sådan er ishockeyverdenen. Vi skilles med Nicolai på god fod, og vi ønsker ham held og lykke fremover, siger Tomas Vlasak, der er sportschef i HC Plzen. Nicolai Meyer blev ikke noteret for mål eller assists i sine seks kampe for den tjekkiske klub. Brød igennem som pirat Nicolai Meyer er opvokset i Frederikshavn og debuterede for sin barndomsklub i den bedste række i Danmark, før han tilbragte flere sæsoner i svenske Malmö Redhawks. I 2012 vendte han hjem til Danmark og Frederikshavn White Hawks, men det helt store gennembrud kom i 2015/16-sæsonen, hvor Meyer lavede 75 point i 49 kampe for Aalborg Pirates. Herefter gik turen til udlandet, hvor nordjyden har spillet for klubber i Sverige, Finland, Østrig og senest Tjekkiet. Red Bull Salzburg oplyser, at Nicolai Meyer allerede er ankommet til Østrig, og at han ventes at debutere for sin nye klub i fredagens udekamp mod Hydro Fehérvár AV19.

Referat:
Nordjyske Nicolai Meyer vender tilbage til østrigsk ishockey efter et kort ophold i Tjekkiet.